Roniştişê 17ê înan domanî 70 kesanê ke hêrişanê qirkerdişan ê vera Nisêbînê Mêrdînî ra dima 26ê gulana 2016î de ameyî destbendkerdene dewam kenê.
Ewro Mehkema Cezaya Girane ya 4. a Mêrdînî de çarçewa hukmkerdişî de dewaya tepişteye Nubahare Ozdemîr ameye dîyene. Ozdemîre Zîndanê Girewte yê Cinîyan ê Xarpêtî ra bi rayîrê SEGBÎSî tewrê roniştişî bîye. Dozgerî îdîa kerd ke Ozdemîre o çax ''qedexeyanê vejîyayîşê teberî'' de xizmetê weşîye dabi û seba Ozdemîre cezaya muebedê girankerdeyî waşt. Roniştiş taloqê 20 çeleyê 2020î bi.
